Sabin Preda 


Despre muzica psaltică în general 
şi despre felul în care s-a cântat 
şi se cânta ea la români. 


Când vorbim despre muzica psaltică trebuie să 
avem în vedere faptul că nu vorbim despre un sistem de 
notație a muzicii existente, ci vorbim despre un sistem 
complex care exprimă o spiritualitate - cea ortodoxă. Şi 
acest lucru sper să îl lămurim cât de cât în această 
prezentare, pentru că poate că unii dintre dumneavoastră 
ați luat contact şi sunteţi implicaţi în studierea acestei 
muzici, dar cred că foarte puţini aţi avut vreodată 
experiența trăirii continue, într-o ortodoxie exprimată, prin 
această muzică. 

Două sunt direcţiile pe care ar trebui să mergem 
pentru a avea o imagine cât de cât clară asupra muzicii 
psaltice: 

1. Prima este cea istorică, pentru a înţelege cum, 
când şi unde a apărut, s-a dezvoltat şi s-a transformat 
acest sistem muzical, care sunt țările şi popoarele care l- 
au păstrat după căderea Constantinopolului şi, pentru că 
grupul pe care l-aţi ascultat este din România, care este 
specificul pe care această muzică l-a avut şi îl are. 

2. Cea de-a doua direcţie, şi cea mai importantă în 
opinia mea, este fundamentul teologic al acestei forme de 
muzică, pentru că orice lucru care există în Biserică 

mentele ei constitutive? Ce adevăr 
de credință exprimă aceste ele- 
mente constitutive ale muzicii psaltice? Cum reuşeşte 
muzica bizantină să întrețină o legătură şi cu celelalte 


elemente care apar în Biserică: icoana, arhitectura 
bisericească, veşmintele preoţilor, lumânarea, ş.a.m.d. 
Despre toate aceste lucruri aş dori să discutăm în 


această întâlnire, pentru că ceea ce am vrut să vă 
aducem prin prezența noastră aici nu este o incercare a 
noastră de a vă impresiona prin calitatea sau frumuseţea 
melodiei, cum se întâmplă de obicei când mergeţi la vreun 
concert oarecare, ci am vrut să vă facem părtaşi la ceea 
ce noi trăim şi mărturisim despre Hristos, după cum zice 
şi Sfântul loan Teologul la începutul primei lui epistole: 


“Ceea ce era de la început, ce am auzit, ce am 
văzut cu ochii noştri, ce am privit şi mâinile noastre au 
pipăit despre Cuvântul viețţii....vă vestim şi vouă, ca şi 


voi să aveți împărtăşire cu noi. 

Biserică toate gesturile şi cuvintele, dacă nu se 
transformă în rugăciune, rămân fără valoare. Noi sperăm 
să fi fost... 


Vă voi prezenta mai întâi câteva date istorice legate 
de muzica psaltică şi, în special, de muzica psaltică din 
România. Dar pentru că sunt teolog şi nu muzicolog am am 
apelat la informaţiile pe care studiul istoric al părintelui 
diacon Gabriel Oprea mi le-a pus la dispoziţie. Părintele 
este cel care a înființat şi condus acest grup de 10 ani, sub 
conducerea lui grupul a imprimat numeroase casete, CD-uri 
şi a participat la concerte în țară şi străinătate. De la el am 
învățat cu toţii, şi în primul rînd eu, şi lui i se datorează 
multe din ceea ce este acest grup. 

Sperăm ca într-o zi să vă putem vizita din nou în 


varianta „extinsă” împreună cu Părintele Gabriel Oprea. 


Arhid. lect. univ. Gabriel Constantin Oprea 
Muzica bisericească în Rom ânia 


Domeniile de cunoaştere a muzicii bisericeşti româneşti 
sunt variate şi diversificate, iar izvoarele acestei muzici sunt, 
de asemenea, mult mai îndepărtate în istorie decât le-am fi 
bănuit, purtându-ne cercetările mult mai adânc în timp, pe 
măsură ce se iveau noi mărturii ale existenței ei milenare. 
Ortodoxia românească a avut acel rol pe care noi îl 
considerăm a fi de excepţie, acela de a păstra şi a perpetua 
dezvoltarea culturii şi în special a muzicii bizantine. 

Care sunt domeniile de manifestare ale muzicii 
bisericeşti (în afară de caracterul cultic), care sunt izvoarele, 
de când, de unde şi prin ce se concretizează acestea, sunt 
întrebări ce încă nu şi-au găsit răspunsuri definitive. 
Bizantinologii continuă a le căuta, documentele apărând 
mereu, chiar şi acolo unde te poți aştepta mai puţin. 

Legăturile canonice cu Patriarhia de la Constantinopol 
au avut ca rezultat înscrierea spiritualității româneşti pe filonul 
Ortodoxiei, astfel cultul devenind bizantin. 

Aflându-ne aşezaţi din punct de vedere geografic la 
marginea Imperiului bizantin, dar şi la granița cu lumea 
catolică (după anul 1054), acest lucru va influența pe români 
să folosească în cult limba slavonă în care se vor practica şi o 
parte a cântărilor bisericeşti. 

Obişnuim să numim muzică bizantină tot ce s-a scris în 
neumele vechii notații constantinopolitane şi atonite de la 
început (adică secolele IV-V) şi până la reforma numită 
hrisantică (denumire luată după numele unuia dintre cei trei 
reformatori, Hrisant de Madit). De altfel noţiunea de muzică 
bizantină nu este foarte veche, ea datând din secolul al 
XIX-lea, când muzicologii occidentali şi-au îndreptat privirea 
către spiritualitatea vechiului Bizanţ. Unii cercetători au limitat 
perioada bizantină până în mai 1453, când imperiul Bizantin s- 
a prăbuşit. După 1814, când s-a oficializat notația hrisantică, 
s-au folosit diferite formulări care nu au reuşit să se impună ca 
atare: muzică hrisantică, neobizantină, modernă şi chiar post- 
bizantină. 

La capătul unor susținute şi îndelungate încercări, în 
secolul al XVII-lea limba română îşi capătă legitimul statut de 
limbă liturgică, astfel că muzica bisericească va fi cântată în 
bisericile mitropolitane, episcopale, mănăstireşti şi chiar şi în 
bisericile săteşti în limba credincioşilor. Intrarea limbii române 
în drepturile ei fireşti se face prin intermediul manuscriselor şi 
mai târziu a tipăriturilor, care conţin la început doar indicaţii 
tipiconale şi datele esențiale ale cântărilor: glas (mode), tact 
(rithm), podobia (prosomia) ca model şi mai târziu, textele 
cântărilor în limba credincioşilor. A existat un amplu proces al 
dotării stranelor bisericeşti şi mănăstireşti cu cărţile necesare, 
nu numai pentru desfăşurarea serviciilor divine, a învăţării 
scris-cititului, dar şi practicarea primei faze a muzicii de cult, 
şi anume cea orală. 

Reforma hrisantică s-a dovedit a fi un bun prilej spre a 
se definitiva amplul proces de „,românire” a cântărilor 
bisericeşti, după cum spunea unul dintre cei mai importanţi 
reprezentanți ai muzicii bisericeşti româneşti - traducător, 
compozitor şi folclorist -, Anton Pann. 

Ca urmare a organizării vieții bisericeşti în tara 
noastră, prin apariția a două mitropolii şi a mai multor 
episcopii, cântarea bisericească intră într-o altă etapă. Ea 
începe să fie practicată pe cărți speciale, scrise manual, 
cuprinzând pe lângă text şi neumele muzicale, fiind însuşită în 
cadrul unor activități specifice şi de la surse care din ce în ce 
mai mult încep să devină specializate. Trebuie să amintim 
faptul că, acțiunea de traducere a cântărilor în limba română 
din secolul al XVIII-lea a determinat apariția primelor 
manuscrise muzicale româneşti, realizate de Filotei Jipa (sin 
Agăi Jipei), Mihalache Moldovlahul, loan Duma-Braşoveanul, 
Constantin ftoripsalt Naum Râmniceanul, losif de la Neamţ şi 
mulți alții. 

Astfel vor apărea viitoareleşcoli şi în acelaşi timp încep 
primele încercări de apariție a manualelor, cu indicaţii 
metodice rudimentare şi cele dintâi manuscrise psaltice scrise 
de români pentru români. 

Infăptuită la Constantinopol şi desăvârşită în anul 1814 
de către distinşii muzicieni Grigorie Levitul, Hurmuz Hartofilax 
şi Hrisant, mitropolit de Prusa, teore- 
tizarea muzicii bizantine a fost adusă la 
români de către Petre Manuil-Efesiul DĂ W 
(+ 1840) care înființează la Bucureşti o pe~ 
şcoală de muzică bizantină la biserica 
Sfântul Nicolae-Şelari, şi de la care 
învățau ,,noua sistimă” doi reprezen- 
tanţi de seamă ai muzicii bisericeşti 
româneşti, pe unul l-am amintit mai sus, 
Anton Pann, şi celălalt, Macarie 
leromonahul, care este viitorul traducă- 
tor (tălmăcitor) în limba română al cân- 
tărilor bisericeşti. Petru Efesiul s-a bu- 

curat de sprijinul forurilor conducătoa- 
re din acea vreme, înlesnindu-i des- 
chiderea şcolii pentru predarea noii 
notații, dar şi pentru înființarea unei 
tipografii. 

Noua sistimă este caracteri- 
zată în mod esenţial, şi o diferenţiază 
în acelaşi timp de cea veche, în pri- 
mul rând, prin simplificarea sistemu- 
lui de notare, a semiografiei, renun- 
țându-se la o serie întreagă de semne 
care îngreuiau cititul, cântarea pro- 
priu-zisă. În al doilea rând, a fost sta- 
tornicit un sistem modal mult mai 
precis, care structura o teorie veche 
destul de elastică, imprecisă şi pe care sumarele propedii 
(propedias?, sau teoreticoane) nu au reuşit niciodată să le 
prezinte cu claritate. De asemenea în domeniul metrico-ritmic 
s-au adus numeroase clarificări, astfel încât şi acest important 
capitol de teorie şi interpretare a semiografției a fost limpezit. 

Este remarcabil faptul că atât şcoala cât şi tipografia au 
avut roluri foarte importante în aplicarea reformei: primul este 
acela că a format primii specialişti în notația hrisantică, iar al 
doilea este faptul că profesionalismul acestora a oferit 
mitropolitului Dionisie Lupu - din momentul când a fost ales în 
scaunul mitropolitan al Țării Româneşti - posibilitatea 
înființării primei şcoli de muzică bizantină în limba română, şi 
a unei comisii care să se ocupe de traducerea cântărilor 
bisericeşti. 

Anul 1820 reprezintă noua etapă de dezvoltare a 
muzicii bisericeşti în România prin tipărirea la Bucureşti de 
către Petre Manuil Efesiul a două cărţi de muzică bizantină: 
Noul Anastasimatar şi Scurt Doxastar, fiind considerate de 

muzicologi a fi primele cărți de muzică bisericească tipărite din 
lume. Aceste cărți prezintă pentru noi un mare interes nu 
numai din punct de vedere istoriografic, ci şi din acela al noii 
notații muzicale, care a influenţat in mod hotărâtor evoluția 
muzicii psaltice româneşti. 

Exemplul lui Petre Efesiul de a tipări muzică, precum şi 
cărțile acestuia, care circulau de curând în Țările Române, nu 
l-au lăsat indiferent pe cel care, după cum am amintit mai sus, 
este unul dintre reprezentanţii de seamă ai muzicii bisericeşti 
româneşti, Macarie leromonahul. El a tradus (a românit ) 
întregul Anastasimatar care a fost tipărit de Efesiul la 
Bucureşti, dar şi multe alte cărţi necesare serviciilor divine, 
chiar dacă a întâmpinat multe greutăți. 

Aceste lucrări în domeniul muzical bisericesc au fost 
continuate de psalți şi compozitori care au avut un aport 
deosebit în dezvoltarea cântării bizantine în România. 

Din păcate începând cu a doua jumătate a secolului al 
XIX-lea muzica bisericească intră într-o etapă critică acutizată 
de reformele din timpul domniei lui Alexandru loan-Cuza. 
Cauzele acestei  decadențe sunt multiple: odată cu 
secularizarea averilor mănăstireşti, şcolile de cântăreţi de pe 
lângă mitropolii şi episcopii au fost desființate, muzica 
bisericească rămânând a se preda numai în seminarii 
candidaţilor la preoţie, care însă, devenind preoți, nu mai 
puteau cânta la strană; cântăreții, care erau considerați 
oameni distinşi şi erau plătiţi ca nişte adevăraţi artişti, de 
acum nu-şi mai puteau asigura traiul astfel că trebuiau să-şi 
câştige existența din alte domenii - trebuie să amintesc aici că 
cel care a luptat pentru drepturile cântăreților, înființând chiar 
o asociație a cântăreților, a fost profesorul şi compozitorul lon 
Popescu-Pasărea la începutul secolului al XX-lea; au fost 
înființate corurile armonice, crezându-se că prin înlăturarea 
muzicii bizantine din şcoli şi biserici se înlătură limba greacă 

din cult (grecismele), un lucru total eronat. În anul 1864 se 
înființează la Bucureşti şi laşi Conservatoare de muzică, care 
sunt incontestabil instituții de o mare valoare culturală, însă 
nu au fost înființate şi catedre pentru muzică bisericească 
bizantină. 

Astfel, începând cu anul 1865 a început a se întrebuința 
în Biserica Ortodoxă Română două feluri de cântare 
bisericească: una folosind neumele bizantine, cântarea 
monodică şi una armonică care folosea notația occidentală, 
guidonică. 

Secolul al XX-lea aduce şi el pentru muzica bizantină o 
cale destul de sinuoasă, cu multe probleme, atât din punct de 
vedere al predării ei în şcoli, dar şi din punctul de vedere al 
cceptării ei în bisericile din România. Este adevărat faptul că 
muzica bizantină a fost acceptată în special în partea de suda 
României şi Moldova, însă în restul teritoriului şi mă refer la 
partea de vest, a Banatului, centru, Transilvania şi Maramureş 
a fost acceptată o altfel de exprimare muzicală, aceea numită 
muzică cunțană, după cel ce a teoretizat-o, Dimitrie Cunţan. 
Este tot o muzică cu specific religios însă conține eminamente 
influențe populare. De curând există tineri din aceste regiuni 
care doresc să învețe şi să practice în biserici muzica 
bisericească bizantină pe care noi o considerăm a fi muzica 
tradițională a Bisericii de Răsărit şi care o reprezintă cel mai 
bine. 

Sfârşitul secolului al XX-lea devine destul de promițător 
şi acest lucru se întâmplă odată cu ieşirea de sub regimul 
comunist care a ţinut în umbră muzica bisericească psaltică, 
deşi existau profesori redutabili ca: lon Popescu-Pasărea, 
Chiril Popescu, părintele Sebastian Barbu-Bucur şi părintele 
Alexie Buzera, ultimii doi fiindu-mi şi mie profesori. 


Începând cu anul 1990 se înființează la Universitatea 
de Muzică din Bucureşti secția de Muzică bizantină sub 
conducerea părintelui Arhid. Prof. Univ. Dr. Sebastian Barbu- 
Bucur, din anul 1997 eu devenind asistent al său. Această 
secție pregăteşte viitorii profesori de muzică bizantină de care 
au nevoie şcolile de cântăreți şi seminariile teologice. 

După căderea comunismului deosebit de importantă 
este înființarea mai multor formații de muzică bizantină, între 
ele şi Grupul Psaltic Stavropoleos. 

Părintele lustin Marchiş a fost unul dintre puţinii care 
au sprijinit revigorarea tradiției cântării monodice cu ison. Un 
lucru extrem de important pe care l-a făcut părintele lustin a 
fost acela că, deschizând o bibliotecă în cadrul Aşezământului 
Stavropoleos, a achiziționat mai multe manuscrise şi tipărituri 
conținând muzică bizantină, acestea devenind una dintre 
sursele din care alegem cântările pentru concerte şi chiar şi 
pentru strană. Aşadar, la Stavropoleos, încercăm a readuce în 
cultul bisericesc tradiția cântării bisericeşti vechi şi autentice. 

În a doua parte a acestei prezentări vom aborda pe 
scurt concepția teologică care stă la baza muzicii 
psaltice. De data aceasta însă, nu voi mai vorbi 
numai eu, ci sper să începem un dialog pe tema Muzică şi 
Teologie. Pentru început însă, aş vrea să fac câteva 
precizări, care să poată pune bazele unui dialog. 

In primul rând, când vorbim despre muzica psaltică 
nu avem în vedere numai sistemul muzical, adică neumele 
şi sunetele. Ele sunt ființial legate de ceea ce în Biserică 
se cheamă imn, cu tot ceea ce implică acesta: cuvinte, 
structură metrică, ritm, conținut teologic. Am putea, de 
fapt, să vorbim despre psalmodie, pentru a cuprinde într- 
un cuvânt întreg sistemul imnografic al Bisericii. 
Psalmodia se constituie într-un tot unitar din trei ele- 
mente diferite, a căror coexistenţă se face simțită omului, 
în principal prin simțul auzului. Aceste elemente - cuvân- 
tul , melodia şi ritmul - sunt 
naturale şi înnăscute omului, 
fiind folosite de toate popoarele 
şi religiile ca mijloace de expri- 
mare, pentru a îndupleca, a ruga 
şi a slăvi dumnezeirea în care 
acestea credeau. 

Psalmodia creştină, moşte- 
nind din religiile preexistente şi 
din iudaism materialul esenţial 
pregătit, l-a prelucrat şi recreat 
prin noi elemente şi forme. 
Cuvântul, melodia şi ritmul au 

fost folosite de psalmodia creştină în vechime, dar acum 


au primit o formă şi un conținut diferit. Cuvântul 
psalmodiei Vechiului Testament, de exemplu, era în 
principal apocaliptic şi istoric, în timp ce al Noului 


Testament este triadologic, eclesiologic şi hristologic, 
fără să lipsească referirile cu caracter moral. 

Muzica Vechiului Testament era instrumentală şi 
foarte puțin vocală, în timp ce a Noului Testament este 
numai vocală şi cuviincioasă. In sfârşit, ritmul Vechiului 
Testament, datorită folosirii instrumentelor, era mult mai 
zgomotos, decât liniştit şi vrednic de sfințenie ca cel al 
psalmodiei Noului Testament?. 

Cuvântul omului către şi despre Dumnezeu a primit 
numele de teologie. Majoritatea rugăciunilor din Biserică 
sunt pline de teologie, pentru că, după Sf. Dionisie 
Areopagitul, orice nume, orice numire a lui Dumnezeu este o 
teologhisire despre Dumnezeu în vorbire directă. In acest 
punct teologia psalmodiei se deosebeşte fundamental de 
teologia de şcoală: în timp ce prima stabileşte relaţia directă 
eu-Tu, sau noi-Tu, cea de-a doua vorbeşte despre 
Dumnezeu la persoana a III-a, fără a lăsa vreo impresie de 
implicare. Aşadar, ceea ce propune psalmodia este 
convorbirea cu Dumnezeu într-o relație directă, minunarea 
de El şi lauda Lui, nu în multe vorbe, ci în forma cea mai 
concisă şi mai minunată a exprimării, poezia?. 

Melodia, departe de a fi numai o haină care 
îmbracă cuvântul, are mai multe roluri: prin felul ei 
armonios de a fi, ea propune o stare, o anumită stare. In 
muzica psaltică, melodia nu este formată din armonizarea 

mai multor linii melodice armonice, ca în muzica corală, ci 
se constituie din două elemente: isocratima şi melosul 
propriu-zis. Isocratima este sunetul care învăluie melodia 
şi îi creează fundamentul pe care ea se dezvoltă. De 
obicei, isocratima se ține pe nota de bază a glasului. De 
aici şi rolul ei de fundament. Melosul, este melodia ce se 
creează în funcție de cuvânt. 

Legătura lor este aşadar indisolubilă, devreme ce 
cuvântul creează melodia iar melodia exprimă şi transmite 
cuvântul. Existența celor două elemente este strâns 
legată de teologia unirii ipostatice, corespunzătoare cele 
două firi ale lui Hristos, sau exprimă modul de 
manifestare al lui Dumnezeu în lume (o parte nevăzută şi 
o parte văzută); ea se leagă, de asemenea, foarte mult şi 
cu icoana, o formă de artă bidimensională; cu lumânarea 
de ceară curată de albină, etc. Astfel, isonul, ca semnul 
care conţine toate sunetele şi ca cel ce apare totdeauna 
ca un fond, exprimă dumnezeirea  necuprinsă, 
neînțelească şi inexprimabilă, dar atotprezentă şi care 
minuează prin însăşi taina ei. Acelaşi rol îl are şi fondul 
de aur al icoanei, aurul fiind metalul care conține toate 
culorile. 

Ritmul este elementul care dă viață întregului. El 
este inima care dă forță mesajului şi care dă starea 
sufletească bună sau mai puţin bună. In funcţie de starea 
pe care o imprimă, psalmodia este judecată de Părinţi ca 
fiind bună sau rea3. Un alt aspect al relaţiei dintre Muzică 
şi Teologie ce poate fi luat în discuție porneşte de la 
concepția Sfântului Dionisie potrivit căreia în Biserică 

toate cele văzute sunt chip al celor nevăzute, prin urmare 
şi muzica oamenilor este o imagine slabă a muzicii 
îngerilor. Teologia Sfântului Dionisie arată viața 
creștinului împreună cu toată creația, în această relație 
cu Dumnezeu. Toată zidirea: îngerii, oamenii, făptura 
necuvântătoare şi cea neînsufleţită, îşi primesc existența 
de la Dumnezeu şi se transfigurează prin lucrarea Duhului 
Sfânt, unindu-se într-o singur glas şi lăudând-L pe 
Dumnezeu, Ziditorul a toate. lluminările ce se transmit 
prin ierarhia cerească şi prin cea pământească nu au alt 
scop decât acela de a da unitate făpturii şi de a o 
transfigura, de a o face să cînte mai presus de grai, să 
salte, să se bucure, să teologhisească pe Cel mai presus 
de ființă în ,„,pământul celor vii” - xwpa Twv Gwvruvi. 
Rămânând în starea lor proprie, aceea a creatului, dar în 
care Dumnezeu lucrează prin energiile Sale necreate, ele 
o schimbă, prin primirea harului, în acel „pământ al celor 
vii” în care tot ce viază şi se mişcă se însuflețeşte, adică 
face o mişcare unitară (unitară prin faptul că sunt unite 
toate de acelaşi Duh spre acelaşi scop) de a-l lăuda pe 
Dumnezeu. Astfel, totul se „prinde în horă” şi în cântare, 
dănțuieşte şi cântă la Cina cea mare a Domnului, la Cina 
la care toată făptura este chemată să se împărtăşească 
de Dumnezeu. Aceasta este imaginea „,liturgică” rezultată 
din scrierile Sfântului Dionisie Areopagitul, concepția 
teologică a Sfântului Dionisie privind folosirea muzicii în 
relaţia cu Dumnezeu, a fost primită şi folosită de Biserică 
în alcătuirea cultului ei. JEZI Las 


PART a NE Ka 
Da ae 


|! Vezi Athanasios Vourlis, Aoypatnkeç oyeg nepi mg yahuocag, 


Aðnva 1998 


> Dumnezeu este atât de mare, spunea Părintele Stăniloae, că singură 
poezia poate încerca să-L exprime. Nu avem limbaj pentru măreţia lui 
Dumnezeu. Bogăția poeziei, mai complexă decât limbajul logic, 
distinctiv, limitativ, a fost întotdeauna folosită pentru a-L exprima pe 
Dumnezeu [...]. Poezia utilizează limbajul simbolic, analogic. 
Dumnezeu este ca un munte înalt. Este ca un foc: îl încălzeşte pe om, şi 
omul trebuie să se păzească ca să se încălzească, fără să fie mistuit. 
Dumnezeu este apa vie; apa dătătoare de viaţă. Dumnezeu este vin: El 
dă beţia spirituală, entuziasmul. Nu ne putem lipsi de acest limbaj în 
teologie”. Pr. D. Stăniloae, Mica dogmatică vorbită, Ed. Deisis, Sibiu 
1995, p. 143 


? Vezi legat de problema ritmului şi a legăturii acestuia cu starea 
sufletească, mărturiile filosofilor antici, concepţia etică a antichității 
privind relația dintre muzică şi molară. Vezi Isobel Henderson, 
„Ancient Greek Music”, în The New Oxford History of Music, edited 
by Egon Wellesz, vol. I Ancient and Oriental Music, Oxford 
University Press, London, 1976, p. 376. „Ideea de muzică a 
îmbrățişat nu numai o doctrină cosmologică ci crezuri morale şi 
medicale. Muzica a fost de timpuriu practicată ca un ingredient al 
medicinei magice; ocaziile sale festive de manifestare şi convențiile 
formale erau adesea religioase; dar graniţa dintre religios şi secular 
era diferit trasă în antichitate. Avem aşadar o încercare a anticilor de 
a face o teorie a muzicii sub îndoit aspect: unul teoretic, de a încadra 
teoria muzicii într-un sistem cosmologic şi unul „practic”, să-i 
spunem aşa, de a vedea cum acest sistem are influență asupra 

omului, prin observarea practicii muzicale şi explicarea lui in 
cadrul sistemului filosofico-etic. Concepţia etică a modurilor 
muzicale şi ideea despre originea ei divină nu este specifică numai 
muzicii antice greceşti. Ea se află de asemenea în tratatele despre 
muzică chineze, indiene sau arabe. Fiecare mod (raga) indian, de 
exemplu, este pus în legătură cu un zeu sau o zeiţă, şi imagini ale 
zeităților reprezentând diferite raga sunt un subiect favorit în 
miniaturile indiene. Regulile din Cartea Ceremoniilor din cultura 
chineză sunt chiar mai rigide decât cele din Republica lui Platon: 
anumite melodii trebuie cântate dimineaţa, altele numai seara, 
altfel acestea produc dezordine. Anumite instrumente pot fi 
folosite numai de un număr restrâns de persoane de rang înalt.” 


* Ep. IX $ 5, p. 268. 

